**Тыва дыл болгаш чогаал неделязынга**

**5-8 класстарның аразынга «Тыва аас чогаалы - амыдыралывыста», 9-11 класстарга «2012 чыл- тыва чогаал чылы» деп темалыг хана-солуннар мѳѳрейи.**

**Сорулгазы:** Өѳреникчилерниң тыва аас чогаалга болгаш тыва литературага сонуургалын оттуруп, кичээлдерге алган билиглерин амыдыралга ажыглап шыдаар чорукка чаңчыктырып, аас-даа, бижимел-даа, чугаага сѳс-домаан аянныг чараш хевирлээрин, сцена культуразын сагып билиринге, ѳске кижилерни дыңнап, хүндүлеп база кичээнгейлиг болур чорукка ѳѳредир. Чурулга, орус чогаал, тыва литература эртемнерин болгаш ѳске-даа эртемнерни аңгылап, хоорук кылдыр кѳрбезинге, олар шупту тудуш харылзаалыг дээрзин мѳѳрейни таварыштыр билиндирип, тиилекчилерни тодарадыр.

**Дерилгези**: мультипроекторда презентация, саазын, демир-үжүктер.

**Мѳѳрей 3 кезектен тургустунар:**

1. Экранга орус чогаалчы К. Чуковскийниң «Ыылааш-Сээк» деп тоолунуң кѳрүлдези
2. Үлүг аайы-биле хана-солуннарның камгалалы
3. Кѳрген тоолунга хамаарыштыр айтырыгларга харыы

**Мѳѳрейниң чорудуу:**

**I . Мѳѳрейниң ажыдыышкыны**

1. Мендилежиишкин, байыр чедириишкини, күзээшкиннер, жюри-биле таныштырылга, хана-солуннар камгалалынга үлүг (жребий) тырттырары.

- Мында чыглып келген мѳѳрейниң киржикчилери, аарыкчылар болгаш башкылар, бүгүде экии!

Силер бүгүдеге чүнүң-даа мурнунда мѳорейге сонуургал-биле келгениңер дээш четтиргеним илередип, шуптуңарга изиг байырны чедирейн. Ооң-биле катай шуптуңарга мѳѳрейге чедиишкинни күзедим. Бот-боттарывыска байырдан чедиржип, база чедиишкинден күзеп, адыштан часкап каалыңарам.

Ам силерге бистиң хүндүлүг аалчыларывыс , жюри кежигүннерин таныштырарын чѳпшээреңер. Бистиң кожууннуң уран чүул школазының чурулга бащкызы\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, (улаштыр таныштырар).

Жюри кежигүннери-биле таныжып алдывыс, ам оларның чымыштыг, амыр эвес ажылынга база чедиишкиннерден күзеп каалыңар. (Адыш часкаашкыны). Хана-солуннарны камгалаарынга кайы класс каш дугаар камгаланып үнерин билип, жребий- үлүгден тыртыптыптаалыңарам, уруглар. Камгалалга кымнар кажан үнерин чурумчудуп, тодарадып алдывывыс. Ам мѳѳрейивисти Ш.Ч. Саттың «Тыва дылым –тѳрээн дылым» деп йѳрээл сѳзүнүң аянныг номчулгазы-биле ажыдаалыңар. Йѳрээл сѳстү 7а класстың ѳѳреникчизи, школага аянныг номчулга мѳѳрейиниң киржикчизи Салчак Альфрет аянныг чугаалаар.

Мѳѳрейивистиң бирги кезээнче, К. Чуковскийниң «Ыылааш-Сээк» деп тоолун экранга кѳѳр мурнунда, улуг класстар аразынга очулга ажылынга тиилекчи болган Ичин-Норбу Марияны адыш часкаашкыны-биле сценаже чалап алыылыңарам. Мария силерге кайгамчыктыг чогаалчының допчу намдары-биле таныштырып, бодунуң очулдуруп алган ажылын бараалгадыр-дыр. (Ажылды бирги капсырылгада коштувус)

**II. Экранга орус чогаалчы К. Чуковскийниң «Ыылааш-Сээк» деп тоолунуң кѳрүлдези**

1. Экранга тоолдуң кичээнгейлиг кѳрүлдези.

- Тоолду кижи бүрүзү кичээнгейлиг, шимээн чок кѳѳрүн дилээр-дир мен. Чүге дизе тоолду кѳрген соонда шуптуңарга айтырыгларлыг саазын үлеп бээр мен. Ону камгалал үезинде бижимел харыылаар силер.

1. Кѳрген тоолунга, дыңнаан дыңнадыынга хамаарыштыр викторина айтырыгларын үлеп бээри.

**III. Хана-солуннарның камгалалы.**

- Ам бажыңга тускай темалыг белеткээн хана-солуннарыңарның камгалалынче кириптээлиңерем, уруглар.

|  |  |  |  |  |  |  |
| --- | --- | --- | --- | --- | --- | --- |
|  | Хана солуннуң темазы болгаш ону ажытканы | Материалды таарыштыр кииргени | Чурук каасталгазы | Ажыглаан литературазын таныштырары | Хана-солуннуң авторларын чечен-мерген таныштырары | Сцена болгаш чугаа культуразын сагып турары |
| 5а |  |  |  |  |  |  |
| 5в |  |  |  |  |  |  |
|  |  |  |  |  |  |  |

**IY. Мѳѳрейниң 3-кү кезээ.К.Чуковскийнин допчу-намдарынга болгаш кѳрген тоолунга хамаарыштыр айтырыглар:**

1.Корней Чуковский кажан, каяа, кандыг ѳг-бүлеге тѳрүттүнгенил?

2. Корней Чуковскийниң кандыг эки аажы-чаңын эскерип, ону бодуңарга ѳттүнүп ѳѳренип алыксадыңар? (кызымаккайы, бергелерге дүжуп бербези )

3.Чогаалчының бичии чаштаргабижиир салымы кажан ажыттынганыл?

4«Ыылааш-Сээк»деп тоолду орус дылче очулдурарга чүү деп чогаалыл?

1. Тоолду тыва дылче кым очулдурганыл?

5.Хѳй сектер орнунга турза чогуур сѳстерни сактып бижиңер

«Ажык шѳлге тояп чорааш, **…** тып ап-тыр эвеспе оң»,

«Дашкаларга куткан **…**, тараканнар чооглавыткан»,

«Алдыннап каан шидиишкинниг, анаа эвес**…**.болган»

«Ындыг болбас аргазы чок, Ыылааш-Сээктиң **….-**дыр»

«Ыылааш-Сээкти ээдередир, **…**сѳѳртү берген»

«Ынчап турда, бир-ле черден **…**ужуп келген»

«Тиилекчиге- **…** Алдар болгаш байыр! - дишкен»

6.Тоолдуң чурукчулары кымнарыл?

7.. Идеяның автору кымыл?

8. Тоолду кым номчуп ытканыл?

9. Тоолдуң үн каасталгазын болгаш компьютерлиг чазалгазын кым кылганыл?

10. Тоолдуң тема, идеязын тодарадып бижиңер.

**V. Мѳѳрейниң түңңели.**

1. Башкының түңнел сѳзү. Мактал сѳстер, күзээшкиннер, байыр чедириишкиннери.

2. Салчак Молдурганың «Тыва дылы» деп шүлүк-биле мѳѳрейни хаап, чагыг сѳстерни бээр.

**Капсырылг 1.**

**Корней Иванович Чуковский.**

Корней Чуковский 1882 чылда Петербург хоорайга ядыы ѳг-бүлеге тѳрүттүнген. Ол чашкы уезин Одессага болгаш Николаевке эрттирген.Чуковский Одесса гимназиязынга ѳѳренип тургаш, Борис Житков деп оол-биле найыралдажып, эдержип турган. Сѳѳлүнде барып, ол эжи база ат-сураглыг уруглар чогаалчызы апаар.Гимназияга ѳѳренип турган келир үениң бичии чогаалчызын ѳг-бүлезиниң шыдал-денгели кошкак болганындан ѳѳредилге черинден үндүрүптер.Ооң авазы хеп чуур черге ажылдап турган, а ачазы шагда-ла чок. Иезиниң шалыңы кѳңгүс эвээш болганындан, ѳг-бүлезиниң материалдыг байдалы берге болган. Ындыг-даа болза,амыдыралының ындыг болганынга бичии оол дүжүп бербейн,боду кызымаккай бот ѳѳренип тургаш,шылгалдаларны эки дужаап, бышкан билигниң аттестадын холунга алыр аргалыг болган.

Чогаалды чогаалчы биче чажындан тура-ла сонуургап, бичии хемчээлдиг шүлүкчүгештерни бижип чораан. 1901 чылда бир дугаар бижээн статьязы «Одессаның медээлери» деп солунга парлаттынган. Ооң статьяларының темалары аңгы-аңгы – философчу темадан эгелээш фельетоннарга чедир бижип турган.Оон аңгыда келир үениң бичии чогаалчызы, бүгү чуртталгазының иштинде чарылбас эки эжи-биле дѳмей, бодунуң хүн бүрүнүң демдеглелдерин долдуруп чораан.

1903 чылда Корней Чуковский Петербургче бодунуң чогаалчы болур күзелин чедип алыр сорулганы кадыы-биле салгаш чоруптар. Аңаа баргаш аңгы-аңгы солун-сеткүүл редакцияларынга бодунуң чогаатканы чогаалдарын кѳргүзерге, кайы-даа редактор хүлээвес болган. Чогаалчы бодунуң амыдыралынга таваржып турган бергелерге дүжүп бербейн, «Одессаның медээлери» деп солунга корреспондентилеп ажылдай бээр. Ажылының аайы-биле Чуковский хѳй-хѳй хоорайларже командировкалап чоруп, чогаадыкчы ажылынга дуржулгазы улгадып, билдингир чогаалчылар-биле база таныш-кѳрүш апаар. Ол янзы-бүрү солун-сеткүүлдерге корреспондентилеп ажылдап чорааш, 1917 чылда Максим Горькийниң сүмелээни-биле «Парус» деп ном үндүрер черниң удуртукчузу бооп ажылдай бээр. Ол ажылга Чуковский бичии чаштарга бижиир салымын тыпкан. Чогаалчы Корней Чуковский кижи санап четпес хѳй сан-түңнүг чогаалдарны бижээн. 1952 чылда «Мастерство Некрасова» деп кончуг улуг литературжу куш-ажылды чырыкче ундургеш, Ленинчи шаңнналга тѳлептиг болган.1962 чылда,ядыы ѳг-бүлеге тѳрүттунген,чогаалчывыс Оксфорд университединиң литературазының хүндүлүг доктору апаар.

Корней Иванович Чуковский 1969 чылда чырык черден чарлып, улуг уйгузун удаан.

(Материалды Ичин-Норбу Мария орус дылга интернеттен алгаш очулганы кылган)

Капсырылга2

**Класс башкыларының болгаш ада-иелерниң кичээнгейинге!**

Январь 31-де 5-8 класстарның аразынга «Тыва аас чогаалы - амыдыралывыста» болгаш 9-11 класстарга «2012 чыл – тыва чогаал чылы» деп темалыг хана-солуннар мѳѳрейиниң негелделери.

Мѳѳрей үш кезектен тургустунар:

1. Экранга кыска тоол кѳрүлдези.
2. Үлүг аайы-биле хана-солуннарның камгалалы
3. Кѳрген тоолунга хамаарыштыр айтырыгларга харыы

Негелделер:

1. 5-8 класстарга шилип ап болур темалар: «Тыва аас чогаалында күш-ажыл темазы», «Тыва аас чогаалында аъш-чем темазы», «Тыва аас чогаалында эп-найырал темазы», «Тыва аас чогаалында ынакшыл темазы», «Тыва аас чогаалында ёзу-чаңчыл темазы», «Тыва аас чогаалында эдилелдер темазы»
2. Шилип алган темазын аас чогаалының бүгү хевирлеринге кѳргүзерин кызыдар.
3. Чурук каасталгазы темазынга дүүштүр тоолдардан киирер.
4. Хана-солунга ажыглаан литература даңзызын киирип, таныштырар
5. Чурук каасталгазы болгаш бижилге дерилгезин кылган эш-ѳѳрүн чечен-мерген таныштырар
6. Сцена культуразын сагыыры.

9-11 класстарга негелделер:

1. Тыва чогаалга хамаарыштыр бот-тывынгыры
2. Чурук каасталгазы
3. Хана-солунга ажыглаан литература даңзызын киирип, таныштырар.
4. Чурук каасталгазы болгаш бижилге дерилгезин кылган эш-ѳѳрүн чечен-мерген таныштырар
5. Сцена культуразын сагыыры

Класстың удуртукчу башкыларын болгаш ада-иелерни клазы дээш аарып, сонуургап, деткип келирин диледим.

Мѳѳрейни эрттирер башкы Алгыяк У.У.